
VISAGINO SAVIVALDYBĖS TARYBA

SPRENDIMAS
DĖL VISAGINO SAVIVALDYBĖS TARYBOS 2022 M. KOVO 31 D. SPRENDIMO NR. TS-48 „DĖL VISAGINO SAVIVALDYBĖS LĖŠŲ, REIKALINGŲ VIEŠŲJŲ ŽELDYNŲ IR ŽELDINIŲ APSAUGAI, PRIEŽIŪRAI IR TVARKYMUI, VIEŠŲJŲ ŽELDYNŲ KŪRIMUI IR ŽELDINIŲ VEISIMUI, ŽELDYNŲ IR ŽELDINIŲ INVENTORIZAVIMUI, VIEŠŲJŲ ŽELDYNŲ IR ŽELDINIŲ BŪKLĖS EKSPERTIZĖMS ATLIKTI SKYRIMO TVARKOS APRAŠO PATVIRTINIMO“ PAKEITIMO

2025 m. kovo __ d. Nr. TS-__
Visaginas



Visagino savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 26 punktu, 16 straipsnio 1 dalimi, Lietuvos Respublikos želdynų įstatymo 5 straipsnio 1 dalies 2 punktu, 28 straipsnio 1  dalimi, nusprendžia:
1. Pakeisti Visagino savivaldybės lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, skyrimo tvarkos aprašą, patvirtintą 2022 m. kovo 31 d. sprendimu Nr. TS-48 „Visagino savivaldybės lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, skyrimo tvarkos aprašą“ (toliau  – Aprašas):
                     1.1. Pakeisti Aprašo 6 punkto pirmąją pastraipą ir ją išdėstyti taip:
	„4. Viešųjų želdynų ir želdinių apsaugos, priežiūros, tvarkymo, būklės stebėsenos, viešųjų želdynų kūrimo ir želdinių veisimo, privalomos viešųjų želdynų ir želdinių būklės ekspertizės, želdynų ir želdinių, neatsižvelgiant į žemės, kurioje jie yra, nuosavybės formą, inventorizavimo ir apskaitos darbai finansuojami iš:“.
	1.2. Pakeisti Aprašo 7.10 papunktį ir jį išdėstyti taip:
	„7.10. savivaldybės želdynų ir želdinių tvarkymo, būklės stebėsenos, želdynų kūrimo, želdinių veisimo programų parengimas;“.
	1.3. Papildyti Aprašą 7.14 papunkčiu:
	„7.14. medžių ir krūmų priežiūra (medžių ir krūmų laistymas, tręšimas, dirvožemio purenimas, mulčiavimas, medžių ir krūmų šiltinimas, apsauga nuo ligų ir kenkėjų, medžių kamienų apsauga nuo sužalojimų, kiti medžių ir krūmų priežiūros darbai).“
	1.4. Pakeisti Aprašo 8 punktą ir jį išdėstyti taip:
   			„8. Lėšų poreikis pagal Tvarkos aprašo 7 punkte nurodytas priemones teikiamas Visagino savivaldybės atitinkamų metų biudžeto projekto rengimo plano nustatyta tvarka ir terminais.“
	1.5. Papildyti Aprašą 121 punktu:
		„121. Lėšų, reikalingų želdynų ir želdinių apsaugai, priežiūrai ir tvarkymui, želdynų kūrimui, želdinių veisimui, želdynų ir želdinių inventorizavimui, panaudojimą kontroliuoja Aplinkos apsaugos departamentas prie Aplinkos ministerijos.“
		2. Paskelbti šį sprendimą Teisės aktų registre ir Visagino savivaldybės interneto svetainėje www.visaginas.lt.

